معمر القذافى (7 يونيه 1942 - 20 اكتوبر 2011) و اللى هوا بحسب النطق الليبى معمر الجدافى اتولد فى سنة 42 و عمل انقلاب فى سنة 69 فى اول سبتمبر و قدر من خلاله هوا ومجموعه من زمايله كانو بيسمو نفسهم الضباط الاحرار انهم يمسكو الحكم فى ليبيا بعد الانقلاب اللى عملوه على الملك ادريس السنوسى اللى كان ملك ليبيا وقتها و سموا الانقلاب بثورة الفاتح من سبتمبر و اللى بيسموها فى ليبيا اختصارا ثورة الفاتح. معمر محمد ابو منيار القذافى اتولد سنة 1942 ثم انقلب علي الملك الايطالي وبعد مظاهرات الليبين و انقلاب القذافي تنح الملك واعلن الاستقالة ثم حكم ليبيا إلي أن توفي عام 2011 و عمره 69 بعد خلاف معمر القذافى مع انور السادات علي اتفاقية سلام مع اسرائيل، اتدهورت العلاقات بين مصر و القذافى، فى مايو من نفس السنه اتهاجمت واتكسرت مركز البعثات الدبلوماسيه فى البلدين، و فى يونيه طرد القذافى حوالى ربع مليون مصرى كانوا بيشتغلوا فى ليبيا، و حشد القذافى مظاهرات حاولت تقتحم الحدود المصريه للوصول للقاهره لعمل اضطرابات فيها فلما اتصدى ليهم حرس الحدود امر القذافى بضرب مدينة السلوم الحدوديه المصريه بالمدافع. مصر كانت لسه طالعه من حرب اكتوبر ضد اسرائيل وبطبيعة الحال جيش مصر و امكانيتها بتتفوق على جيش القذافى و امكانياته.